b'\n_START_ARTICLE_\nSkadarsko jezero\n_START_SECTION_\nGeografija\n_START_PARAGRAPH_\nGlobina jezera variira od 6 do 44 m na mestih, kjer so vrta\xc4\x8de. Letno variira tudi povr\xc5\xa1ina, in sicer od 370 do 530 km\xc2\xb2 glede na letni \xc4\x8das in torej vodni dotok. V Skadarsko jezero priteka reka Mora\xc4\x8da, jezero pa se izliva v reko Bojano, ki te\xc4\x8de 30 km dalje v Jadransko morje._NEWLINE_\xc4\x8crnogorska stran jezera je od leta 1983 del nacionalnega parka, saj na obmo\xc4\x8dju \xc5\xbeivi okrog 270 vrst pti\xc4\x8dev in je zato\xc4\x8di\xc5\xa1\xc4\x8de pelikanov v Evropi ter eno zadnjih sredozemskih sladkovodnih mo\xc4\x8dvirij. Jezero pa je bogato tudi s \xc5\xa1tevilnimi jeguljami in ribami, kot so krap, postrv, amur itd., ter drugimi \xc5\xbeivalmi.'